
Ang mga Kaasalan sa Islam 

Ang papuri ay nkol kay Allah at ang pagbabati at ang 
pagpapala ay ukol sa Sugo ni Allah. Pinupuri natin si Allah 
na nagkaloob sa atin ng pagpapala ng Islam, nag-udyok sa 
atin na magkaroon ng marangal na mga kaasalan at naghanda 
para roon ng malaking gantimpala. 

Ang pagkakaroon ng mga marangal na mga kaasalan ay 
isa sa mga katangian ng mga propeta at mga matuwid na tao. 
Sa pamamagitan nito ay umaangat ang antas ng tao. 
Inilarawan ni Allah ang Kanyang Propetang si Muhammad 
(SAS) sa pamamagitan ng isang talata ng Qur'an na 
nagbibigay-buod sa taglay niyang mga magandang kaasalan. 
Nagsabi si Allah (68:4): 

"At tunay na ikaw (Muhammad) ay talagang 
nagtataglay ng dakilang kaasalan." 

Ang kagandahan ng asal ay nagreresulta ng pagmamahalan 
at pagkakapalagayang-loob. Ang kasagwaan ng kaasalan 
naman ay nagbubunga ng pagkakamuhian at pagkakainggitan. 
Ang epekto ng magandang kaasalan ay malinaw rito sa mundo 
at sa Kabilang-buhay para sa sinumang naging maganda ang 
kanyang kaasalan at pinagbuklod ni Allah sa kanya ang 
pangingilag sa pagkakasala at ang kagandahan ng kaasalan. 
Nagsabi ang Sugo (SAS): 

pinakamadalas na magpapapasok sa mga taosa 
Paraiso ay ang pangingilag sa pagkakasala kay Allah at 
ang kagandahan ng kaasalan. " 

(Itinala ito nina Imam at-Tirmidhi at Imam al-Hakim) 

Ang kagandahang asal ay ang kasayahan ng mukha, ang 
pagkakaloob ng nakabubuti, at ang pagpipigil sa pamiminsala 
sa mga tao. Kalakip din nito ang umaalinsabay sa isang tunay 
na Muslim na kagandahan ng pananalita, pagpipigil at 
pagkukubli ng galit, at pagtitiis sa kapinsalaan. Nagsabi nga 
ang Sugo (SAS): 

"Ipinadala ako upang aking lubusin ang marangal ng 
mga kaasalan. " 
(Itinala ito nina Imam Ahmad, Imam al-Bayhaqi at Imam al- 

Hakim) 

Nagtagubilin ang Propeta (SAS) kay Abu Hurayrah sa 
pamamagitan ng sinabi niyang ito: 

jUM ^4 dULp (5 j>j* bi b 

"O Ahu Hurayrah, kailangang magkaroon ka ng 

magandang kaasalan. " 
Nagsabi si Abu Hurayrah: "At ano po ang magandang 
kaasalan, O Sugo ni Allah?" Nagsabi siya: 

"Pananatilihin mo ang kaugnayang pangkamag-anak sa 
pumutol niyon sa iyo, pagpapaumanhinan mo ang naniil 
sa iyo, ai bibigyan mo ang nagkait sa iyo. " 
(Isinalaysay ito ni Imam al-Bayhaqi) 

Tingnan mo kapatid na Muslim ang malaking epekto at 
ang masaganang gantimpala sa kapuri-puring katangiang ito 
sapagkat nagsabi ang Sugo (SAS): 

piUli fj*L*Jl ^4 i3jJLJ J* ^ 0\ 

"Tunay na ang tao ay talagang hahantong, sa 
pamamagitan ng kagandahan ng kanyang kaasalan, sa 
antas ng isang nag-aayuno [sa maghapon] at nagdarasal 
[sagabi]." 
(Isinalaysay ito ni Imam Abii Dawud.) 

Ibinilang din ng Sugo (SAS) na ang kagandahan ng 
kaasalan ay bahagi ng kaganapan ng Pananampalataya 
sapagkat nagsabi siya: 

"Ang pinakaganap sa mga mananampalataya sa 
pananampalataya ay ang pinakamaganda sa kanilasa 
kaasalan. " 

Pagbulay-bulayan mo kapatid ang sabi ng Sugo (SAS): 

"Ang pinakanaiibigan ni Allah sa mga tao ay ang 
pinakakapaki-pakinabang sa kanila at ang 
pinakanaiibiga 

pitagan sa mga gawain ay na magpapasok ka ng lugod sa 
isang Muslim o magpapawi ka sa kanya ng pighatio 
mag-aalis ka sa kanya ng pagkakautang o magtatataboy 
ka ng gutom palayo sa kanya. At na maglakad ako 
kasama ng aking kapatid na Muslim dahil sa isang 
pangangailangan ay higit na kaibig-ibig sa akin kaysa sa 
manatili ako sa masjid nang isang buwan. " 
(Isinalaysay ito ni Imam at-TabranL) 

Kapatid n Muslim, ang pananalitang kaaya-aaya al 
malumanay na iyong sasabihin ay ipagkakamit mo ng 
gantimpala at magiging isang kawanggawa mo sapagkal 
nagsabi ang Sugo (SAS): 

"Ang mabuting pananalita ay kawanggawa. 99 

(Isinalaysay ito nina Imam al-Bukhari at Imam Muslim.) 

Ang lahat ng iyon ay dahil sa ang mabuting pananalita a> 
may kapuri-puring epekto. Ito ay nagpapalapit sa mga puso 
makapagpapaibig sa mga tao, at nag-aalis ng pagkakalayuar 
ng loob. 

Ang mga pag-aatas ng Propeta (SAS) hinggil se 
paghihimok na magkaoon ng magandang kaasalan at magtiii 
sa pasakit ay marami. Ang ilan sa mga ito ay ang sabi ng 
Sugo (SAS): 

jl£ ^-LJl jJt>- j iuJ-l jJlj Ui^ ! J7l 

"Mangilag kang magkasala kay Allah saan ka man 
naroon. Pasundan mo ang masamang gawa ng mabuting 
gawa na papawi roon. Pakitunguhan mo ang mga tao ng 
magandang asaL 99 
(Isinalaysay ito ni Imam at-Tirmidhi.) 

Kapag ang magandang asal ng isang Muslim ay nananatili 
sa kanya sa lahat ng pook at sandali, mapapamahal siya sa 
mga tao, at mapapalapit sa kanila sa bawat nglandasna 
tatahakin niya at sa bawat pook na pupuntahan niya. Pati na 
ang sansubo na isinusubo niya sa bibig ng kanyang maybahay 
ay ginagantimpalaan iyon sa Islam. Nagsabi ang Sugo (SAS): 

"Tunay na ang anumang ginugol mo na dapat gugulin, 
iyon ay kawanggawa: pati na ang sansubo na isinusubo 
mo sa bibig ng iyong maybahay. 99 

(Isinalaysay ito ni Imam al-Bukhari.) 

Mahal na kapatid, ang mga mananampalataya ay mga 
magkakapatid. Kinakailangan sa isang Musllim na ibigin 
niya para sa kanyang kapatid ang naiibigan niya para sa 
kanyang sarili. Tingnan mo ang naiibigan ng iyong sarili at 
ipagkaloob mo rin sa kapatid mong Muslim at ang 
kinasusuklaman mo ay ilayo mo sa kanya. Kaingatkasa 
panlalait sa sinumang naniniwala kay Allah bilang Panginoon, 
sa Islam bilang relihiyon at kay Muhammad (SAS) bilang 
Sugong Propeta. Nagbabala na ang Sugo (SAS) hinggil doon 
sa pamamagitan ng sinabi niya: 

"Sapat na sa isang tao bilang kasamaan nahamakin 
niya ang kanyang kapatid na Muslinu 99 

(Isinalaysay ito ni Imam Muslim.) 

Kapatid na Muslim, mayroong madaling daan at magaang 
pagsamba sa bawat sandali. Nagsabi ang Sugo (SAS) kay Abu 
ad-Darda' : 

"Nais mo bong ituro ko sa iyo ang pinakamadali sa mga 
pagsamba at ang pinakamagaan sa mga ito sa katawan?" 

Nagsabi si Abu ad-Darda': "Opo, Sugo ni Allah." Kaya 
nagsabi siya: 

"Kailangang palagi kang tumahimik at magkaroon ng 
magandang kaasalan sapagkat tunay na ikaw ay hindi na 
makagagawa ng tulad ng mga ito. 99 

Ang gantimpala ng mananampalataya sa kagandahan ng 
kanyang kaasalan ay katumbas ng gantimpala ng isang 
mananampalatayang nagdarasal sa buong magdamag at nag- 
aayuno sa buong maghapon. Samakatuwid ang isang 
mananampalataya, gaya nga ng sinasabi ng Saugo (SAS) ay: 
fjtf)t iijJLJ 

"talagang hahantong, sa pamamagitan ng kagandahan 
ng kanyang kaasalan, sa antas ng isang nag-aayuno fsa 
maghapon] at nagdarasal fsa gabi]. 99 

Alinsunod sa pananaw na ito, ang kagalang-galang na 
Sahabi na si Abu Darda' (RA) ay nagsasabi noon: "Ang 

taong Muslim ay [maaaring] nagpapaganda ng kanyang 
kaasalan hanggang sa papasukin siya ng kagandahan ng 
kanyang kaasalan sa Paraiso at [maaaring] nagpapapangit ng 
kanyang kaasalan hanggang sa papasukin siya ng kapangitan 
ng kanyang kaasalan sa Impiyerno." 

Ang mga Tanda ng Kagandahan ng Kaasalan 

Natipon ang mga tanda ng kagandahan ng kaasalan sa 
sumusunod na ilang mga katangian: dapat ang tao ay madalas 
sa pagsasaalang-alang sa kahihiyan, hindi namiminsala 
hangga't maaari, matuwid, tapat sa pananalita, kaunti sa 
salita, marami sa gawa, kaunti sa mga pagkakamali, kaunti sa 
mga walang kabuluhang salita, mabuti, mapagpanatili ng 
kaugnayan sa mga kamag-anak, matiisin (o pasensyoso), 
mapagtanaw ng utang na loob, malugurin, matimpiin, malinis 
sa pamumuhay, mahabagin, hindi palamura, hindi mapanglait, 
hindi tsismoso, hindi mapanglibak, hindi mapusok (padalus- 
dalos), hindi mapagtanim ng galit, hindi maramot, hindi 
mainggitin, masayahin, matuwain, nagmamahal alang-alang 
kay Allah, nasisiyahan alang-alang kay Allah atnagagalit 
alang-alang kay Allah. 

Ang taong may magandang kaasalan ay nagtitiis sa 
pamiminsala ng mga tao at naghahanap palagi para sa kanila 
ng maaaring maidahilan sa ginawa nila na mga kamalian. 
Nagsisikap siya nang labis sa pag-iwas na subaybayan ang 
kanilang mga kamalian at hanapin ang kanilang mga 
kapintasan. Ang tunay na mananampalataya ay hindi maaari. 
sa anumang kalagayan, na masama ang kaasalan. 

Ang Propeta (SAS) ay nagbibigay-diin sa maraming 
pagkakataon sa kahalagahan ng kagandahan ng kaasalan at sa 
bigat ng gantimpalang tatamuhin ng nagtataglay ng magandang 
mga kaasalan. Ayon sa sinabi ni Usamah ibnu Sharik: Kami 
noon ay nakaupo sa tabi ng Sugo ni Allah (SAS) nang 
puntahan siya ng mga tao. Pagkatapos ay nagsabi sila: "Sino 
ang pinakaibig ni Allah sa mga lingkod ni Allah?" Nagsabi 
siya (SAS): 

"Ang pinakamaganda sa kanila sa kaasalan. " 
(Itinala ito ni Imam at-Tabrani.) 

Ayon naman sa sinabi ni 'Abdullah ibnu 'Umar (RA): 
Narinig ko ang Sugo ni Allah (SAS) na nagsasabi: 
AugDt fjt Ube ^ p&J\j ,^\ V? 

"Ninanais bang ipabatid ko sa inyo ang pinakaibig ko sa 
inyo at ang pinakamalapit sa inyo mula sa akin sa upuan 
saAraw ng Pagkabuhay?" 
Nagsabi sila: 'Opo, o Sugo ni Allah.' Nagsabi siya: 

u Ang pinakamaganda sa inyo sa kaasalan. " 
(Itinala ito ni Imam Ahmad.) 
Nagsabi pa ang Sugo (SAS): 

Wala nang bagay na higit na mabigat sa timbangan ng 
[mga gawa ng] tao sa Araw ng Pagkabuhay kaysa sa 
kagandahan ng kaasalan. . . . 

Ang mga Kaasalan ng Sugo (SAS) 

Ang Sugo ni Allah (SAS), sa gitna ng kanyang mga 
Kasama, ay isang mataas na halimbawa para sa kaaasalang 
ipinangangaral niya. Itinatanim niya sa gitna ng kanyang mga 
Kasama ang mataas na kaasalan sa pamamagitan muna ng 
pagsasabuhay niya bago niya itinatanim ito sa pamamagitan 
sinasabi niya na mga karunungan at mga pangaral. 

Ayon sa sinabi ni Anas (RA): "Pinaglingkuran ko ang 
Sugo ni Allah nang sampung taon. Sumpa man kay Allah, 
hindi siya nakapagsabi sa akin kailanman ng isang pabalang 
na salita at hindi rin siya nagsabi sa isang bagay [na nagawa 
ko], 'Bakit mo ginawa ang ganyan? Bakit hindi mo gawin 
ang ganyan? 9 " (Isinalaysay ito ni Imam Muslim.) 

Ayon pa rin sa sinabi ni Anas (RA): "Naglalakad ako 
noon kasabay ng Propeata (SAS) na nakasuot ng balabal na 
magaspang ang kuwelyo. Naabutan siya ng isang Arabeng 
taga-disyerto at hinaltak siya nito nang malakas na 
pagkakahatak sa leeg hanggang sa nakita ko ang ibabaw ng 
balikat ng Sugo ni Allah (SAS). Bumakat na rito ang kuwelyo 
ng balabal dahil sa lakas ng pagkakahaltak. Pagkatapos ay 
nagsabi ito: "O Muhammad, mag-utos ka na bigyan ako mula 
sa kayamanan ni Allah na nasa iyo!" At nilingon ito ng Sugo 
ni Allah (SAS), tumawa siya at nag-utos siya na bigyan ito 
ng kaloob. (Isinalaysay ito ni Imam al-Bukhari.) 

May nagtanong kay 'A'ishah, ang maybahay ng Propeta 
(SAS): "Ano ang ginagawa niya (Propeta) noon sa kanyang 
bahay?" Nagsabi ito: "Siya noon ay nasa paglilingkod ng 
kanyang mag-anak at kapag dumating ang [oras ng] Salah ay 

nagsasagawa siya ng wudii' at nagpupunta sa Salah." 
(Isinalaysay ito ni Imam Muslim.) 

Ayon naman sa sinabi ni ' Abdullah ibnu al-Harith: "Wala 
akong nakita isang [tao na] higit na palangiti kaysa sa Sugo 
ni Allah." (Isinalaysay ito ni Imam al-Tirmidhi.) 

Ang nalalaman sa ilan sa mga katangian ng Sugo (SAS) ay 
na siya ay mapagbigay na hindi nagmamaramot, matapang na 
hindi tumatalikod kailanman sa katotohanan, makatarungan 
na hindi lumalabag kailanman sa katarungan sa paghahatol, 
at matapat na mapagkakatiwalaan sa buong buhay niya. Ayon 
sa sinabi ni Jabir (SAS): "Hindi nahilingan ang Propeta (SAS) 
at nagsabi siya ng hindi." 

Nakikipagbiruan siya noon sa kanyang mga Kasama, 
nakikihalubilo siya sakanila, nakikipaglaro siya sa mga anak 
nila at pinauupo niya ang mga ito sa kanyang kandungan, 
tinutugon niya ang paanyaya, dinadalaw niya ang may sakit, at 
tinatanggap niya ang dahilan ng nagdadahilan. Tinatawag niya 
ang kanyang mga Kasama sa pinakaibig nilang mga pangalan 
nila. Hindi niya sinasabat ang sinuman sa pananalita nito. 

Ayon sa sinabi ni Abii Qatadah (RA): Nang dumating ang 
lupong kumakatawan sa Najashi (Hari ng Ethiopia) ay 
tumayo siya upang paglingkuran sila. Kaya nagsabi sa kanya 
ang kanyang mga lingkod: "Makasasapat na po kami para sa 
iyo." Kaya nagsabi naman siya: 

.^lSM Oi ^\ i& £j> UbwSi \ y\£ 

"Tunay na sila ay mga mapagbigay sa ating mga Kasama 
at tunay na ibig kong gantihan sila. " 

At nagsabi pa siya: 

"„4*0 ay lingkod lamang; kumakain ako tulad ng 

pagkain ng lingkod at umuupo ako tulad ng pag-upo ng 
lingkod." 

Sumasakay siya sa asno, dumadalaw siya sa mga dukha at 
nakikiupo siya sa mga maralita. 

Ang Katapatan 

Tunay na ang isang totoong Muslim ay tapat sa kanyang 
Panginoon at sa lahat ng tao. Sa lahat ng sandali ay tapat sa 
kanyang pananalita at tapat sa kanyang mga gawain. 
Nagsasabi si Allah (9: 1 19): 

"O mga sumampalataya, mangilag kayong magkasala 
kay Allah at maging kasama kayo ng mga matapat." 

Ayon naman sa sinabi ni 'A'ishah (RA): "Walang kaasalang 
higit na kinamumuhian ng Sugo ni Allah (SAS) kaysa sa 
pagsisinungaling. . ." (Itinala ito ni Imam Ahmad.) 

May isang nagtanong sa Sugo ni Allah (SAS): "Ang 
mananampalataya ba ay maaaring maging duwag?" Nagsabi 
siya: "Oo. " May nagsabi sa kanya: "Ang mananampalataya 
ba ay maaaring maging maramot?" Nagsabi siya: "Oo. " May 
nagsabi sa kanya: "Ang mananampalataya baaymaaaring 
maging sinungaling?" Nagsabi siya: "HindL " (Isinalaysay 
ito ni Imam Malik.) 

Ang pagsisinungaling tungkol sa relihiyon ay kabilang sa 
pinakamasagwa sa mga masamang gawain at ito rin ang 



mga ^Kaasa/an sa ^s/am 



pinakamatindi sa mga uri ng pagsisinungaling. Ang gantimpala 
nito ay ang Impiyerno sapagkat ang sabi ng Sugo (SAS): 

"Ang sinumang magsinungaling tungkol sa akin nang 
sinasadya ay lumuklok sya sa upuan niya sa Impiyerno. " 

(Isinalaysay ito ni Imam al-Bukhari.) 

Inuudyukan tayo ng ating relihiyong Islam na itanim ang 

katapatan sa mga isip ng mga bata upang kalakihan nila ito. 

Ayon kay Abii Hurayrah (RA) ang Sugo (SAS) ay nagsabi: 

"Ang sinumang magsabi sa isang bata, 'Halika ka 
tanggapin mo ito 9 9 at pagkatapos ay hindi niya ibinigay 
roon, ito ay isang pagisisinungaling. " 

(Isinalaysay ito ni Imam Ahmad.) 

Hinimok ng Sugo (SAS) ang kanyang mga tagasunod na 
iwasan ang pagsisinungaling, kahit pa man nagbibiro lamang 
ang isang tao. Pinangakuan niya ng isang bahay sa gitna ng 
Paraiso ang sinumang umayaw sa pagsisinungaling, kahit pa 
man siya ay nagbibiro lamang. Nagsabi ang Sugo (SAS): 

"Ako ay tagapaggarantiya ng isang bahay sagitnang 
Paraiso para sa sinumang umayaw sa pagsisinungaling, 
kahit pa man siya nagbibiro lamang. " 

(Isinalaysay ito ni Imam al-Bayhaqi\) 

Ang isang mangangalakal ay maaaring magsinungaling sa 
paghahayag ng kanyang paninda. Nagbabala na ang Sugo 
(SAS) laban doon. Nagsabi siya: 

"Hindi ipinahihintulot sa isang Muslim na magtinda ng 
paninda na nalalaman niyang ito ay may sira, maliban 
kung ipinabatid niya ito. 99 
(Isinalaysay ni Imam al-Bukhari.) 

Ang Pagiging Mapagkakatiwalaan 

Ipinag-uutos ng Islam sa mga tagasunod nito na gampanan 
ang mga ipinagkatiwalang tungkulin at na isaalang-alang ng 
tao ang kanyang Panginoon sa bawat gawaing isinasagawa 
niya maliit man ang gawaing ito o malaki. Samakatuwid, ang 
isang tunay na Muslim ay mapagkakatiwalaan sa pagganap 
ng isinatungkulin sa kanya ni Allah at mapagkakatiwalaan sa 
pakikitungo niya sa mga tao. 

Ang pagiging mapagkakatiwalaan ay na magsisigasig ang 
isang tao sa pagganap sa gawaing iniaatang sa kanya ayon sa 
pinakaganap na paraan. Nagsasabi si Allah (4:58): 

"Tunay na si Allah ay nag-uutos sa inyo na gampanan 
ninyo ang mga ipinagkatiwalang tungkulin sa mga 
kinauukulan ng mga ito. At kapag humatol kayo sa 
mga tao ay humatol kayo ayon sa katarungan...." 

Nagsabi naman ang Sugo (SAS): 

"Walang pananampalataya para sa sinumang hindi 
mapagkakatiwalaan ..." 
(Isinalaysay ito ni Imam Ahmad.) 

Ang pagiging mapagkakatiwalaan ay hindi ang tulad ng 
pagkakaunawa ng ilang tao na "pangangalaga sa mga 
ipinagkatiwala," datapuwa't ito ay higit na napakamasaklaw 
kaysa roon. Ang pagganap sa ipinagkatiwalang tungkulin ay 
na kailangang ang isang tao ay tapat sa lahat ng iniatang sa 
kanya na mga gawain o mga tungkulin, panrelihiyon man o 
di-panrelihiyon. 

Ang Pagpapakumbaba 

Ang tunay na Muslim ay nagpapakumbaba sa hindi 
panghahamak. At hindi nararapat kailanman para sa isang 
Muslim na magmalaki. Nagsabi si Allah (26:215): 

"At ibaba mo ang loob mo para sa sumunod sa iyo na 
mga mananampalataya." 

Nagsasabi naman ang Sugo (SAS): 

"Walang isang nagpakumbaha kay Allah na hindi Niya 
inangat ito." 

(Isinalaysay ito ni Imam Muslim.) Nagsabi pa siya (SAS): 

^^I^d^j J* Jo*\ j*Ju H Ol 4! A \ d\ 

"Tunay na si Allay ay nagsiwalat sa akin na 
magpakumbaba kayo upang walang isa na magyayabang 
sa isa pa at walang isang mang-aapi sa isa peu " 

(Isinalaysay ito ni Imam Muslim.) 

Kabilang sa mga tanda ng pagpapakumbaba ay ang 
pakikisama sa mga maralita at mga dukha, ang hindi 
pagmamataas sa kanila, ang pagiging masayahin sa harap ng 
mga tao, at na hindi ituturing ng isang tao ang kanyang sarili 
na mainam kaysa sa ibang mga tao. Ang Sugo (SAS) noon — 
gayong siya ang Propeta ng Sambayanang Muslim — ay 
nagwawalis ng kanyang bahay, naggagatas ng kanyang tupa, 
nagtatagpi ng kanyang damit, kumakain kasama ng kanyang 
katulong, bumibili ng kanyang mga kailangan sa pamilihan, 
at nakikipagkamay sa malaki at maliit, at sa mayaman at 
maralita na mga mananampalataya. 

Ang Pagkakaroo» ng Hiya 

Ang Pagkakaroon ng Hiya ay isa sa mga sangay ng 
Pananampalataya. Ang pagkakaroon ng hiya ay walang 
naidudulot kundi kabutihan, gaya nga ng sinabi ng Sugo 
(SAS) ayon sa isinalaysay nina Imam al-Bukhari at Imam 
Muslim. Ang huwaran ng Muslim sa magaling na kaasalang 
ito ay ang Sugo ni Allah (SAS) yayamang siya ay matindi sa 
pagkakaroon ng hiya. Ayon sa sinabi ni Abu Said: . .kapag 
nakakita siya ng isang bagay na kinasusuklaman niya 
malalaman namin iyon sa kanyang mukha." (Isinalaysay ito 
ni Imam al-Bukhari.) 

Ngunit ang pagkakaroon ng hiya ng isang Muslim ay hindi 
dapat maging hadlang sa kanya na sabihin ang salita ng 
katotohanan, o na maghanap ng kaalaman, o na ipag-utos ang 
nakabubuti, o na sawayin ang nakasasama. Ang pagkakaroon 
ng hiya ay hindi pumigil kay Umm Sulaym na magsabi ng 
ganito: "O Sugo ni Allah, tunay na si Allah ay hindi nahihiya 
sa katotohanan, kaya tungkulin ba ng isang babae na maligo 
kapag siya ay dumanas ng ihtildm l T Kaya nagsabi siya: "Oo, 
kapag siya ay nakakita ng likido. " (Isinalay say ito ni Imam 
al-Bukhari.) 

Subalit ang hiya ay pipigil sa isang Muslim sa masamang 
mga gawain, o sa pagkukulang sa pagtupad ng mga gawaing 
itinalaga sa kanya, o sa pagbubunyag ng mga lihim ng mga 
tao at paggawa ng masama sa kanila. 

Ang pagkakaroon ng hiya kay Allah ay lalong karapat- 
dapat. Ang tunay na mananampalataya ay nahihiya sa 
kanyang Tagapaglikha na lumalang sa kanya at nagdulot sa 
kanya ng mga biyaya. Nahihiya siya na magkulang sa 
pagtalima sa Kanya o magkulang sa pasasalamat sa Kanyang 
mga biyaya. Nagsabi ang Propeta (SAS): 

"...si Allah ang lalong karapat-dapat na kahiyaan ng 
mga tao. 99 
(Isinalaysay ito ni Imam al-Bukhari.) 



Ang ihtildm ay ang tinatawag sa Ingles na wet dream. Nangyayari ito kapag ang 
isang lalaki o babae ay nanaginip na nakikipagtalik. 

Mga Kadusta-dusatang Kaasalan 

Ang Kawalang-katarangan 

Ang tunay na Muslim ay hindi pinagmumulan ng kawalang- 
katarungan sa kaninuman. Ang kawalang-katarungan ay 
ipinagbabawal sa Islam. Nagsabi si Allah (25:19): 
[ \\ >Ji] Ui* <iJu ^j)> 

"...At ang sinumang lalabag sa katarungan mula sa 
inyo, patitikimin Namin siya ng malaking pagdurusa." 

Nasasaad sa Hadith Qudsi na nagsabi si Allah: 

"O mga lingkod Ko, tunay na Ako ay nagbawal sa Aking 
sarili ng paglabag sa katarungan at ginawa Ko itong 
ipinagbabawal sa pagitan ninyo, kaya naman huwag 
kayong maglabagan sa katarungan. • . . n 
(Itinala ito ni Imam Muslim.) 

Ang kawalang-katarungan ay tatlong uri: 
1. Ang Kawalang-katarungan ng Tao sa Panginoon Niya 
Ito ay sa pamamagitan ng pagtangging sumampalataya sa 
Kanya. Nagsabi si Allah (2:254): 
0 i :3 ^iJl] <^> jllkJl 
"At ang mga tumatangging sumampalataya ay ang mga 
lumalabag sa katarungan." 
Ito ay maaari ring sa pamamagitan ng Pagtatambal sa 
pagsamba kay Allah, sa pamamagitan ng pagbaling ng ilan sa 
mga pagsamba sa iba pa kay Allah. Nagsabi si Allah (3 1:13): 

"Tunay na ang Pagtatambal ay talagang mabigatna 
paglabag sa katarungan." 

2. Ang Kawalang-katarungan ng Tao sa Ibang Nilikha 

Ito ay sa pamamagitan ng wala sa katuwirang pamiminsala 
sa kanila sa mga karangalan nila o sa mga katawan nila o sa 
mga ari-arian nila. Nagsabi ang Sugo (SAS): 

"Ang lahat ng nasa Muslim ay ipinagbabawal sa kapwa 
Muslim [na lapastanganin]: ang kanyang buhay, ang 
kanyang pag-aari, at ang kanyang karangalan. 99 

(Isinalaysay ito ni Imam al-Bukhari.) Nagsabi pa siya: 

.aJLp J-«JHi <U^U> OLu ja Ji>i JLo- 

sinumang may nagawang kawalang-katarungan sa 
kanyang kapatid [sa pananampalataya]: sa ari-arian o 
karangalan ay humingi na siya ng paumanhin ngayon 
bago wala nang dlndr ni dirham [na ipambabayad] kundi 
ang mga mabuting nagawa at ang mga masamang 
nagawa. 99 
(Isinalaysay ito ni Imam al-Bukhari.) 

3. Ang Kawalang-katarungan ng Tao sa Kanyang Sarili 

Ito ay sa pamamagitan ng paggawa ng mga ipinagbabawal. 
Nagsabi si Allah (2:57): 

[t 0V:5 <^ r&t ^Jii lj#tf U jjfc Uj^ 

"...At hind nila Kami nagawan ng kawalang- 
katarungan, datapuwat sila ay sa kanilang mga sarili 
gumagawa ng kawalang-katarungan." 

Samakatuwid, ang paggawa ng mga ipinagbabawal ay 
kawalang-katarungan sa sarili sapagkat iyon ay nag-aanyaya 
sa parusa mula kay Allah. 

Ang Inggit 

Ang inggit ay kabilang sa mga kadusta-dustang kaasalan na 
kinakailangang ayawan ng isang Muslim sapagkat napaloloob 
dito ay ang isang pagtutol sa pamamahagi ni Allah ng mga 
biyaya sa kanyang mga lingkod. Sinabi Niya (4:54): 

[© t :*UJ1] <^4JUaJ ja i I ^ttT U Js> ^)J\ OjJL^ fl^> 

"O kinaiinggitan ba nila ang mga tao dahil sa ibinigay 
ni Allah sa mga ito mula sa Kanyang kagandahang- 
loob?..." 
Ang inggit ay dalawang uri: 

A. Na hahangaring maglaho ang biyayang gaya ng kayamanan, 
o karunungan, o katungkulan na tinatamasa ng iba upang 
makamtan niya; 

B. Na hahangaring maglaho ang biyayang tinatamasa ng iba 
kahit pa man hindi niya makamtan. 

Nagsasabi ang Sugo (SAS): 

. v .,uii j! 4^1 jUi jrt- is jrti j~J-t i j ^ry 

"Kaingat kayo sa inggit sapagkat ang inggit ay 
lumalamon sa [gantimpala ngj mga mabuting gawa 
gaya ng paglamon ng apoy sa kahoy o damo. " 
(Isinalaysay ito ni Abii Dawud.) 

Hindi bahagi ng inggit ang hangarin na magkamit ng 
biyayang tulad ng tinatamasa ng iba, nang walang 
paghahangad na maglaho ito sa iba. 

Ang Pandaraya 

Ang tunay na Muslim ay tagapayo ng kanyang mga 
kapatid. Wala siyang dinaraya ni isa man. Manapa'y iniibig 
niya para sa kanyang mga kapatid ang naiibigan niya para sa 
kanyang sarili. Nagsasabi ang Sugo (SAS): 

"Ang sinumang nandaya sa atin ay hindi kabilangsa 
atin." 

(Isinalaysay ito ni Imam Muslim.) Isinalaysay rin ni Imam 
Muslim na ang Sugo ni Allah (SAS) ay napadaan sa isang 
bunton ng [itinitindang] pagkain. Ipinasok niya ang kanyang 
kamay at nakapitan ang kanyang kamay ng pamamasa. 
Nagsabi siya: "Ano ito, may-ari ng pagkain. "Nsigsabiito: 
"Tinamaan po iyan ng ulan, Sugo ni Allah." Nagsabi siya: 
"Bakit hindi mo ito ilagay sa ibabaw ng [bunton ngj 
pagkain nang sa gayon ay makita ito ngmgatao? Ang 
sinumang nandaya sa atin ay hindi kabilang sa atin. " 

Ang Kapalaluan 1 

Maaaring maging palalo ang isang tao dahil sa kanyang 
kaalaman at mag-uudyok iyan sa kanya na magmataasat 
manglait sa ibang mga tao o sa mga may kaalaman. Maaari 
ring maging palalo siya dahil sa kanyang kayamanan at 
magmalaki sa mga tao sanhi ng kadahilanang ito. Maaaring 
magiging palalo ang isang tao dahil sa kapangyarihan niya, o 
sa dami ng mga pagsamba niya at iba pang mga tulad nito. 

Subalit ang totoong Muslim ay umiiwas sa kapalaluan at 
nagbababala laban dito. Inaalaala ng isang Muslim na walang 
nagpalabas kay Satanas sa Paraiso kundi ang kapalaluan nito 
sapagkat noong inutusan ito ni Allah na magpatirapa kay 
Adan ay nagsabi ito, ayon sa iniulat ng Qur'an (7: 12): 
[ S t : JM j*H\-] 4^ J* **** 3 j& JT ^ 

w Ako ay higit na mainam kaysa sa kanya; nilikha Mo 
ako mula sa apoy samantalang nilikha Mo siya mula sa 
putik," 

Ito ang naging dahilan ng pagtataboy sa kanya mula sa awa 
ni Allah. 

Ang lunas sa kapalaluan ay ang malaman ng tao na ang 
anumang ibinigay sa kanya ni Allah na mga biyaya sa 
ngayon, tulad ng karunugan, o kayamanan, o kalusugan at 
mga tulad nito, si Allah ay may kakayahan ding kunin ang 
mga ito sa alinmang sandali. 



Ang kayabangan na bunga ng mataas na pagtingin sa sarili. 

Ang mga Pamamaraaan 
ng Pagtamo ng Magandang Kaasalan 

Walang pag-aalinlangan na ang pinakamabigat sa kalikasan 
ng tao ay ang pagbabago sa mga kaasalan na naitatak na sa 
pagkatao. Gayon pa man, iyon ay hindi napakahirap at 
imposible [na mabago]. Mayroong ilang mga kaparaanan at 
sari-saring mga pamamaraan na sa pamamagitan ng mga ito 
ay makakaya ng isang tao na makamit ang magandang 
kaasalan. Ang sumusunod ang ilan sa mga ito: 

l*Ang Katumpakan ng Rinaniniwalaan 

Ang kahalagahan ng pinaniniwalaan ay malaki. Ang pag- 
uugali, sa kadalasan, ay bunga ng tinataglay ng isang tao na 
mga kaisipan, ng pinaniniwalaan niyang paniniwala, at ng 
niyayakap niyang relihiyon. Pagkatapos, ang pinaniniwalaan 
ay ang pananampalataya mismo. Ang pinakaganap sa mga 
mananampalataya sa pananampalataya ay ang pinakamaganda 
sa kanila sa mga kaasalan. 

Kaya kapag tumumpak ang pinaniniwalaan, gumaganda 
ang mga kaasalan alinsunod doon. Samakatuwid, ang tumpak 
na paniniwala ay naghahatid sa taong nagtataglay nito sa 
marangal na mga kaasalan gaya ng pagkamapagbigay, 
katapatan, pagkamatimpiin, katapangan at iba pa. Ito rin ang 
humahadlang sa kanya sa masamang mga kaasalan gaya ng 
pagsisinungaling, kasakiman, hangal na kapangahasan, 
kamang-mangan at iba pa. 

2* Ang PammaUmgin 

Ang pananalangin ay isang malaking pinto [tungokay 
Allah]. Kapag nabuksan ito sa isang tao, magkakasunod- 
sunod ang pagdating sa kanya ng mga biyaya at mabubuhos 
sa kanya ang mga pagpapala. Kaya ang sinumang nagnanais 
na magtaglay ng marangal na mga kaasalan at nagnanais na 
mag-iwan ng masamang mga kaasalan ay dumulog siya sa 
kanyang Panginoon upang pagkalooban siya Nito ng 
magandang kaasalan at ilayo sa kanya ang masamang 
kaasalan. Ang pananalangin ay nakatutulong sa usaping ito 
at sa iba pa. Dahil dito, ang Propeta (SAS) ay madalas 
magsumamo sa kanyang Panginoon sa paghiling sa Kanya na 
pagkalooban siya ng magandang kaasalan. Nagsasabi siya 
noon ng ganito sa panalangin para sa pagpapasimula ng salah: 

allah u nimahdini ii ahsanil akh laq, la yahdi li ahsaniha 
illa anta, wasrif 'anni sayyi'aha, la yasrifu 4 anm 
sayyi'aha illa anta. 
O Allah, patnubayan Mo po ako sa pinakamaganda sa 
mga kaasalan, walang makapagpapatnubay sa akinsa 
pinakamaganda sa mga iyon kundi Ikaw; at ibaling Mo 
po palayo sa akin ang masama sa mga iyon, walang 
makapagbabaling palayo sa akin ng masama sa mga iyon 
kundi Ikaw. 
Itinala ito ni Imam Muslim. 

3. Ang PagpUit sa Sarili 

Ang pagpilit sa sarili ay nakatutulong nang malaki sa 
usaping ito. Ang sinumang magpilit sa sarili na magtaglay ng 
mga mabuting pag-uugali at magpilit dito sa pag-iwan sa 
mga masamang pag-uugali ay magkakamit ng maraming 
kabutihan at maaalis sa kanya ang kasamaang nangingibabaw. 
Ang mga kaasalan ay maaaring katutubong kalikasan at maaari 
ring natamo na nakakamtan sa pagsasanay at pagsasagawa. 
Ang pagpipilit ay hindi nangangahulugang pipilitin ng isang 
tao ang kanyang sarili nang isang beses o dalawa o higit pa, 
datapuwa't nangangahulugan ito na pipilitin niya ang kanyang 
sarili hanggang sa kamatayan. Iyan ay sapagkat ang pagpipilit 
sa sarili ay isang pagsamba. Si Allah ay nagsasabi (15:99): 

"At sambahin mo ang iyong Panginoon hanggangsa 
datnan ka ng kamatayan." 

4. Ang Pagtataos 

Ito ay sa pamamagitan ng pagtuligsa sa sarili kapag 
nakagawa ito ng kadusta-dustang mga kaasalan at pag-udyok 
dito na huwag nang balikan pa ang mga kaasalang iyon sa 
iba pang pagkakataon. 

5. Ang Pag-iisip-isip sa mga Epektong 
Ibinubunga ng Kagandahan ng Kaasalan 

Tunay na ang kaalaman sa mga ibinubunga ng mga gawain 
at ang pagsasaisip sa magandang mga kahihinatnan ng mga 
iyon ay kabilang sa mga nagtutulak sa paggawa ng mga iyon, 
pagtulad sa mga iyon, at pagsisikap na gawin ang mga iyon. 

6. Ang Pagtingin sa mga Kahihinatnan ng 
Kasamaan ng Kaaasalan 

Iyan ay sa pamamagitan ng pagmumuni-muni sa idinudulot 
ng masamang kaasalan gaya ng walang katapusang dalamhati, 
kalakip na pighati, panghihinayang, pagsisisi, at pagkasuklam 
sa mga puso ng mga tao. 

7. Ang Pag-iingat Laban sa Pagkawala ng 
Pag-asa na Maituwid ang Sarili 

Ang pagkawala ng pag-asa ay hindi maganda para sa isang 
Muslim at hindi naaangkop sa kanyakailanman,datapuwa't 
ay nararapat sa kanya na palakasin niya ang pagpapasya niya, 
na magpunyagi siya na gawin niyang ganap ang sarili niya, at 
na magsikap siya sa pagtutuwid ng mga kapintasan niya. 

8. Ang Pagpupumilit na Maging Magalakin at 
Masayahin at ang Pag-iwas sa Pagsimangot 
at Pag-ismid 

Tunay na ang pagngiti ng tao sa harap ng kanyang kapwa 
Muslim ay isang pagkakawanggawa na ginagantimpalaan. 
Nagsabi ang Propeta (SAS): 

.iiJU? dU dl>i j J ■■ . t 
"Ang iyong pagngiti sa harap ng iyong kapatiday isang 
pagkakawanggawa mo. " 
(Itinala ito ni Imam at-Tirmidhl) Nagsabi pa siya: 

<*ji dl*f Jta o\ jij j* V 

"Huwag ka ngang magmamaliit ng anuman sa [paggawa 
ngj nakabubuti, kahit lamang na salubungin mo ang 
iyong kapatid ng masayang mukha. " 

(Isinalaysay ito ni Imam Muslim.) 

9. Ang Pagpaparaya at ang Pagpapalampas sa 
Pagkakamali ng Iba 

Ang pagpaparayia at pagpapalampas sa pagkakamali ng 
iba ay kabilang sa mga kaasalan ng mga dakila at mga 
kahanga-hangang tao. Ang dalawa ring ito ay kabilang sa mga 
nakatutulong sa pagpapanatili sa pagmamahalan, pag-akit ng 
pagamamahalan at paglibing ng alitan. 

10. Ang Pa&titimpi 

Ang pagtitimpi ay kabilang sa napakadakilang mga 
kaasalan at ang pinakahigit na tungkuling gampanan sa mga 
kamag-anakan. Ito ay ang pagpipigil sa sarili sa sandali ng 
pagsilakbo ng galit. Hindi isang kundisyon ng pagtitimpi na 
hindi na magagalit ang isang matimpiin; kapag kinubabaw 
siya ng galit sa sandali ng pagsalakay ng udyok nito ay 
pipigilin niya ito sa pagtangay sa kanya. Kapag ang isang tao 
ay nagtaglay ng katangian na pagkamatimpiin ay darami ang 
mga nagmamahal sa kanya, mangangaunti ang mga 
nasusuklam sa kanya, at tataas ang kanyang kalagayan. 

11. Ang Paglayo sa Pakikipagtalo 
sa mga Mangmang 

Ang sinumang lumayo sa pakikipagtalo sa sa mga 
mangmang ay mapangangalagaan ang kanyang karangalan, 
matitiwasay ang kanyang sarili at makaiiwas na makarinig 
ng anumang ikasasama ng loob. Nagsabi si Allah (7:199): 

[M<\ :J\fH\\ ^odaUH jp Jfi j*\j <Jyi\j y(j a> ^ 

"Tumanggap ka ng paumanhin, ipag-utos mo ang 
nakabubuti at layuan mo ang [pakikipagtalo sa] mga 
mangmang." 

12. Ang Pag-ayaw sa Pa nl a l a i t 

13. Ang paglimot sa mga Kapinsalaang Nalasap 

Ito ay sa pamamagitan ng paglimot mo sa kapinsalaang 
ng gumawa sa iyo ng masama upang maalis sa iyong puso 
ang galit sa kanya at hindi ka maiilang sa kanya. Ang 
sinumang nakagugunita sa pamiminsala ng mga kapatid niya 
ay hindi magkakaroon ng wagas na pagmamahal sa kanila. 
Ang sinumang nakagugunita sa pamiminsala ng mga tao sa 
kanya ay hindi niya maiibigang mamuhay kasama nila. Kaya 
limutin mo ang makakaya mong kalimutan. 

14. Ang Pagpapaumanhin, ang Pagpapalampas 
at ang Pagganti ng Kabatihan sa Kasamaan 

Ito ay isang dahilan ng pagkakaangat ng antas. Dito 
makakamtan ang kapanatagan at ang pag-ayaw ng tao na 
gamutin ang ngitngit sa pamamagitan ng paghihiganti. 

15. Ang Pagiging Mapagbigay 

Ang pagiging mapagbigay ay kapuri-puri kung papaanong 
ang pagiging maramot ay kadusta-dusta. Ang pagiging 
mapagbigay ay umaakit sa pagmamahalan, nagtataboy sa 
pagkakagalit, nagdudulot ng magandang katanyagan at 
nagkukubli ng mga kapintasan at mga kakulangan. 

16* Ang Pag-asa sa Gantunpalang Nasa kay Allah 

Ang bagay na ito ay kabilang sa pinakamalaki sa mga 
nakatutulong sa pagkakamit ng mataas na mga kaasalan. Ito ay 
isa sa tumutulong sa pagkakaroon tiyaga't pagtitiis, pagpilit 
sa sarili, at pagtitiis sa pamiminsala ng mga tao. Kapag 
naniniwala nang may katiyakan ang isang tao na si Allah ay 
maggagantimpala sa kagandahan ng kanyang kaasalan at sa 
pagpilit sa kanyang sarili, tunay na siya ay magsisigasig sa 
pagtamo ng magandang mga kaasalan at magiging magaan sa 
kanya anumang pahirap na masusumpangan niya dahil doon. 

17. Ang Pag-iwas na M agalit 

Ito ay sapagkat ang galit ay parang isang baga na 
nagniningas sa loob ng puso, at nag-aanyaya sa karahasan, 
paghihiganti, at pagkamit ng kasiyahan sa pamamagitan ng 
dalawang ito. Kaya kapag kinontrol ng isang tao ang kanyang 
sarili sa sandali ng galit, mapangangalagaan niya ang kanyang 
sarili, ang kanyang karangalan at ang kanyang dignidad. Sa 
pamamagitan ng pagpipigil ng galit ay malalayo siya sa 
kahihiyan ng paghingi ng paumanhin at sa pagkahantong sa 
pagsisisi. Ayon sa sinabi ni Abu Hurayrah (RA): "May 
dumating na isang lalaki at nagsabi ito: 'O Sugo ni Allah, 
tagubilinan mo po ako.' Nagsabi siya: 'Huwag kang magalit.' 
Pagkatapo ay inulit nito [ang tanong] nang makailang ulit 
kaya nagsabi [uli] siya: 'Huwag kang magalit.'" 

18. Ang Pagtanggap ng Makahulugang Payo at 
Punang Nakatutulong 

Kapag tinawagan ng pansin sa taglay na kakulangan ay 
kinakailangng obligahin ang sarili na layuan ang kakulangan 
na iyon. Samakatuwid, ang pagtutuwid sa sarili ay hindi 
maisasakatuparan sa pamamagitan ng pagmamaang-maangan 
sa mga kapintasan nito. 

19. Ang Pagsasagawa ng sa Itinalagang Gawain 
alinsunod Ayon sa Pinakalubos na Paraan 

Ito ay upang malayo siya sa sisi, sumbat at sa kahihiyan 
ng paghingi ng paumanhin. 

20. Ang Pag-amin sa Kamalian Kung Nangyari 
ito at Pag-iingat Laban sa Pagmamatuwid Nito 

Ito ay tanda ng kagandahan ng kaasalan at pagkatapos ay 
malalayo pa sa pagsisinungaling. Ang pag-amin sa kamalian 
ay isang mabuting ugali at nag-aangat sa dignidad ng isang 
tumatanggap ng kamalian. 

21. Ang Pananatili sa Katapatan 

Ang katapatan ay mayroong mga kapuri-puring resulta. 
Sa pamamagitan ng ay aangat ang halaga ng isang tao at 
tataas ang kalagayan niya. Ito ay nagliligtas sa tao sa 
kasalaulaan ng pagsisinungaling, sumbat ng budhi at 
kahihiyan ng paghingi ng paumanhin. Nangangalaga ito sa 
kanya laban sa pamiminsala ng tao sa kanya at sa pagkaalis 
ng tiwala sa kanya. Ito ay magdudulot din sa kanya ng 
karangalan, katapangan at tiwala sa sarili. 



22. Ang Pag-iwas sa Maraming Paninisi at 
Pagmumora sa Sinumang Nakagawa ng 
Masama 

Ang maraming paninisi ay tapag-anyaya ng galit at saka 
ito ay tagapaghikayat ng away at dahilan upang makarinig ng 
nakasasakit sa damdamin. Samakatuwid, hindi pagagalitan 
ng isang matalinong may matinong pag-iisip ang kanyang 
mga kapatid sa bawat maliit at malaking pagkakamali, sa 
halip ay maghahanap siya para sa kanila ng mga maidadahilan 
sa kamalian nila. Pagkatapos ay kapag mayroon talagang 
dahilan upang kakailanganing pagalitan sila, pagagalitan sila 
nang marahan at malumanay. 

23. Ang Pagsama sa mga Mabubuting Tao at mga 
Taong mga May Magaling na mga Kaasalan 

Ang bagay na ito ay isa sa pinakamalaking dahilan sa 
pagkahubog sa marangal na mga kaasalan at sa pagkintal ng 
mga ito sa sarili. 

24. Ang Pagsasaalang-alang sa mga Alituntunin 
ng Mabuting Pakikipag-usap at Pakikisama 

Isa sa mga alituntuning makabubuting isaalang-alang ay 
ang pakikinig sa nagsasalita at ang pag~iwas na sabatin ito o 
pabulaanan ito o maliitin ito o iwan ito bago natapos ang 
pagsasalita nito. Kabilang din dito ang pagbati sa pagpasok 
at paglabas, ang pagbibigay puwang sa pagtitipon, na hindi 
patatayuin ng isang tao ang isa pang tao upang upuan ang 
inupuan nito, at na hindi paghihiwalayin ang magkatabi sa 
upuin kung walang kapahintulutan nila, at na hindi 
magbulungan ang dalawang tao sa harap ng ikatlong tao. 

25. Ang Pagpapanatili sa Pagbabasa sa 
Talambuhay ng Propeta (SAS) 

Ang talambuhay ng Propeta (SAS) ay naglalahad sa harap 
ng nagbabasa nito ng pinakadakilang larawan ng magandang 
kaasalan na nalaman ng sangkatauhan at ng pinakaganap na 
patnubay at kaasalan noong nabubuhay pa siya. 

26. Ang Pagtingin sa Talambuhay ng mga 
Marangal na Kasama ng Propeta (SAS) 

27. Ang Pagbabasa ng Aklat hinggil sa Kaasalan 

Tunay na ito ay nagbibigay-pansin sa tao sa marangal na 
mga kaasalan, nagpapaalaala sa kanya sa kabutihan nito at 
tumutulong sa kanya sa pagkamit nito. Ito ay nagbibigay- 
babala rin sa kanya laban sa masamang mga kaasalanat 
naglilinaw sa kanya sa kasamaan ng mga kahihinatnan ng 
masamang mga kaasalan at sa mga paraan upang maiwaksi 
ang masamang mga kaasalan. 

